《天际识归舟》
宋代·林希逸

日夕思天际，悠悠半掩扉。扁舟缘底急，注目识君归。

帆外残鸦去，云边一叶飞。立须兰棹至，细认藁砧非。

偻指思江路，牵儿上钓矶。入门相劳问，赊酒趁鲈肥。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。